gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7119, del 26-09-2013 (2013/9155)

Convocatòria d'una plaça d'intendent principal de la policia local.
-------------------------------------------------------------------

### Dades del document

Número de DOGV
:   7119

Data del DOGV
:   26-09-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/9155


Data del document
:   19-09-2013

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi
    * concurs administratiu

Convocatòria d'una plaça d'intendent principal de la policia local. [2013/9155]  
En el Butlletí Oficial de la Província d'Alacant número 159, de data 22 d'agost de 2013, es van publicar les bases específiques de la convocatòria per a cobrir una plaça d'intendent principal de la policia local, per concurs oposició lliure inclosa en l'oferta d'ocupació pública de l'exercici 2013.  
El termini de presentació d'instàncies serà de vint dies naturals, comptats a partir de l'endemà de la publicació de l'extracte de les bases en el Butlletí Oficial de l'Estat.  
Els successius anuncis relacionats amb la present convocatòria es publicaran en el Butlletí Oficial de la Província d'Alacant i en el tauler d'anuncis d'aquest ajuntament.  
  
Alcoi, 19 de setembre de 2013. L'alcalde: Antonio Francés Pérez.
Diari Oficial de la Generalitat Valenciana


Sumari del DOGV 7047, del 17-06-2013 (2013/6027)

Notificació de la sentència dictada en el procediment ordinari número 1076/2010.
--------------------------------------------------------------------------------

### Dades del document

Número de DOGV
:   7047

Data del DOGV
:   17-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6027


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el procediment ordinari número 1076/2010. [2013/6027]  
Procediment ordinari 001076/2010   
Demandants: Antonio Just Asunción i Isabel Just Asunción.   
Procurador: Rafael Nogueroles Peiró.  
Advocada: Sonia Morera Savall.  
Demandat: Villas Garsen, SL.   
En este procediment ordinari 1076/2010, seguit a instàncies d'Antonio Just Asunción i Isabel Just Asunción contra Villas Garsen, SL, s'ha dictat la Sentència número 7/2013, en data 16 de gener de 2013, la dispositiva de la qual, literalment, és la següent:  
«Dispositiva  
Estime la demanda interposada pel procurador Rafael Nogueroles Peiró, en la representació d'Antonio Just Asunción i d'Isabel Just Asunción, contra la mercantil Villas Garsen, SL, declarada en rebel·lia, declare l'existència d'un incompliment contractual greu imputable a la demandada, en relació amb les obligacions assumides en el contracte subscrit amb la difunta Isabel Asunción Muñinos, de 30 d'agost de 2005, i condemne la demandada a realitzar tots els actes que calguen per a obtindre la llicència de primera ocupació de les vivendes en qüestió, i s'establix un termini de dos mesos des de la present perquè entregue les claus amb aquella llicència de primera ocupació; entrega que haurà d'efectuar-se en perfectes condicions, d'acord amb el que pacta; condemna que s'estén al pagament, en concepte de clàusula penal, de la quantitat de 25.409,88 euros a favor d'Antonio, i la de 28.650,63 euros, a favor d'Isabel, junt amb totes aquelles quantitats no determinades a hores d'ara que es produïsquen fins a l'efectiva entrega de les vivendes en qüestió, i la condemne també a satisfer 513,15 euros a Isabel i 521,59 a Antonio, en concepte de pagament de taxes i impostos que hi ha sobre els dits immobles, més totes aquelles, pels mateixos conceptes, que es produïsquen fins a l'efectiva entrega de la possessió dels immobles en qüestió.  
  
Les costes processals s'imposen a la part demandada.  
Notifiqueu esta resolució a les parts i feu-los saber que en contra es pot interposar recurs d'apel·lació.»  
I atés que el demandat, Villas Garsen, SL, es troba en parador desconegut, expedisc este edicte, perquè li valga de notificació de forma deguda.  
  
Gandia, 21 de maig de 2013.- El secretari judicial: Enrique Ferri Borrás.
Diari Oficial de la Generalitat Valenciana


Sumari del DOGV 7053, del 25-06-2013 (2013/6381)

Notificació de la sentència dictada en el procediment de divorci contenciós número 516/2012.
--------------------------------------------------------------------------------------------

### Dades del document

Número de DOGV
:   7053

Data del DOGV
:   25-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6381


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 516/2012. [2013/6381]  
María Dolores Valle Contreras, secretària del Jutjat de Primera Instància número 24 de València, mitjançant este edicte faig saber que en les actuacions de divorci contenciós 000516/2012, a instàncies de Chandubhai Ishvarlal Patel, representat pel procurador Pascual Pons Font, contra María José del Río Aleixandre, en situació de rebel·lia, en les quals, en data 12 de març de 2012, s'ha dictat sentència, la part dispositiva de la qual diu així:  
«Dispositiva  
Estime la demanda formulada pel procurador Pascual Pons Font, en nom i representació de Chandubhai Ishvarlal Patel, contra María José del Río Aleixandre, i declare dissolt per causa de divorci el matrimoni format pels esmentats cònjuges, amb tots els efectes legals.  
  
Cada part ha de pagar les costes processals causades a instàncies seues, i les comunes a mitges.  
Mode d'impugnació: per mitjà d'un recurs d'apel·lació davant d'este Jutjat; no obstant això, es durà a efecte el que s'ha ordenat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 458 de la LEC). Haurà d'efectuar-se la consignació de 50 euros en el compte del Jutjat 4584-0000-02 € número del procediment amb quatre dígits - dos últims números de l'any, en l'oficina Banesto, segons disposa la Llei Orgànica 1/2009, de 3 de novembre, i esta consignació haurà d'acreditar-se, tret d'aquells litigants que tinguen el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la sentència que pronuncie, mane i firme.»  
I perquè valga de notificació de forma deguda a María José del Río Aleixandre, en rebel·lia, expedisc i firme este edicte.  
  
València, 12 de març de 2013.- La secretària: María Dolores Valle Contreras.
Diari Oficial de la Generalitat Valenciana


Sumari del DOGV 6963, del 12-02-2013 (2013/1504)

Correcció d'errades de la licitació número 40/2013. Arrendament de fotocopiadores per als centres del Departament de Salut d'Alcoi.
-----------------------------------------------------------------------------------------------------------------------------------

### Dades del document

Número de DOGV
:   6963

Data del DOGV
:   12-02-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/1504


Data del document
:   05-02-2013

Organisme emissor
:   Conselleria de Sanitat

Tipus de document
:   Correcció d'errades

Anàlisi jurídica

 Descriptors 

:   * contracte de subministraments

Correcció d'errades de la licitació número 40/2013. Arrendament de fotocopiadores per als centres del Departament de Salut d'Alcoi. [2013/1504]  
Vist l'error en la publicació de l'anunci de licitació de l'expedient 40/2013 «Arrendament de fotocopiadores per als centres del Departament de Salut d'Alcoi», publicat en el Diari Oficial de la Comunitat Valenciana número 6958, pàgines 3570 i 3571, de 5 de febrer de 2013.  
  
D'acord amb l'article 105, punt 2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a rectificar els errors següents:  
  
On diu:   
«2. Objecte del contracte  
[...]  
d) Lloc d'execució/entrega: l'àmbit territorial dels transports és local, comarcal, provincial, regional i estatal.  
[...]  
e) Termini d'execució: un any.  
f) Admissió de pròrroga: sí, les parts podran acordar, per mutu acord, una pròrroga d'un any.  
[...]  
3. Tramitació i procediment:  
a) Tramitació: ordinària.  
[...]  
9. Obertura de les ofertes  
[...]  
b) Direcció: Conselleria de Sanitat, c/ Misser Mascó, 31.  
c) Localitat i codi postal: València - 46646.»;  
  
Ha de dir:   
«2. Objecte del contracte  
[...]  
d) Lloc d'execució/entrega: centres del Departament de Salut d'Alcoi.  
[...]  
e) Termini d'execució: quatre anys a partir de la data de l'acta de recepció dels equips.  
f) Admissió de pròrroga: no.  
[...]  
3. Tramitació i procediment  
a) Tramitació: anticipada.  
[...]  
9. Obertura de les ofertes  
[...]  
b) Adreça: plaça d'Espanya, 2-3a planta.  
c) Localitat i codi postal: Alcoi 03671».  
  
El termini de presentació d'ofertes es comptarà des de l'endemà de la publicació d'esta correcció d'errors en el Diari Oficial de la Comunitat Valenciana.  
  
València, 5 de febrer de 2013.- La directora general de Recursos Econòmics (Decret 25/2005, de 4 de febrer, DOGV 4941): Maria Fernanda Sáiz Gallego.
Diari Oficial de la Generalitat Valenciana


Sumari del DOGV 7036, del 31-05-2013 (2013/5355)

Notificació de la sentència dictada en el juí verbal número 1213/2012.
----------------------------------------------------------------------

### Dades del document

Número de DOGV
:   7036

Data del DOGV
:   31-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5355


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el juí verbal número 1213/2012. [2013/5355]  
Juí verbal 001213/2012  
De: Cristina Miguel Estellés.  
Procurador: Enrique Sastre Botella.  
Contra: Stefano Morev Velichko.   
Procurador/a: -  
En este procediment, seguit a instàncies de Cristina Miguel Estellés contra Stefano Morev Velichko, s'ha dictat sentència que diu literalment, en extracte, el següent:  
«Jutgessa que la dicta: Ana Verdejo López.   
Lloc: Dénia.   
Data: 31 de gener de 2013.  
Sentència número 000023/2013   
Dénia, 31 de gener de 2013   
Ana M.ª Verdejo López, magistrada jutgessa titular del Jutjat de Primera Instància número 4 de Dénia i partit, he vist estes actuacions de juí verbal amb el número 1213/2012, a instàncies de Cristina Miguel Estellés, representada pel procurador dels tribunals Enrique Sastre Botella i assistida per un lletrat Raúl Martínez Uceda, contra Stefano Morev Velichko, declarat en rebel·lia processal.   
Vistos els preceptes legals assenyalats i la resta de pertinent aplicació.  
Dispositiva  
Estime la demanda formulada per Cristina Miguel Estellés, representada pel procurador dels tribunals Enrique Sastre Botella, contra Stefano Morev Velichko, declarat en rebel·lia processal, i, en conseqüència, condemne el demandat a satisfer a la part actora la quantitat de mil huit-cents vint-i-tres euros amb vint-i-cinc cèntims (1.823,25 €), més l'interés legal de l'esmentada quantitat des de la interposició de la demanda, sense perjuí de l'interés processal de l'article 576 de la Llei d'Enjudiciament Civil.   
Tot això, fent condemna expressa a costes a la part demandada.   
Contra esta resolució no pot interposar-se recurs d'apel·lació.   
Així, esta és la meua sentència, en nom del rei, que pronuncie, mane i firme.  
Publicació. Donada, llegida i publicada ha sigut l'anterior sentència per la magistrada jutgessa, Ana M.ª Verdejo López, la qual la va dictar, mentre celebrava audiència pública el mateix dia de la data. En done fe.»   
  
I atés que el demandat, Stefano Morev Velichko, es troba en parador desconegut, expedisc este edicte a fi que li valga de notificació de forma deguda.  
  
Dénia, 6 de febrer de 2013.- La secretària judicial: Yolanda Culiáñez Rives.
Diari Oficial de la Generalitat Valenciana


Sumari del DOGV 7113, del 18-09-2013 (2013/8855)

Notificació de resolucions en matèria d'adopcions. Expedients números 46/1507/2011 i un altre.
----------------------------------------------------------------------------------------------

### Dades del document

Número de DOGV
:   7113

Data del DOGV
:   18-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8855


Organisme emissor
:   Conselleria de Benestar Social

Tipus de document
:   Anunci

Notificació de resolucions en matèria d'adopcions. Expedients números 46/1507/2011 i un altre. [2013/8855]  
Atés que no s'ha pogut practicar la notificació personal a les persones interessades que s'indiquen dels actes administratius que s'assenyalen a continuació, se'n publica un extracte en el Diari Oficial de la Comunitat Valenciana, de conformitat amb el que disposa l'article 59.5 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, en relació amb l'article 61 d'este text legal.  
  
Perquè les persones interessades puguen tindre coneixement íntegre de l'acte i en quede constància, poden comparéixer en el termini de deu dies des de la publicació d'este anunci en el DOCV, en la seu de la direcció territorial de la conselleria a València, Secció de Família i Adopcions, situada a l'avinguda del Baró de Càrcer, número 36, de València, de 09.00 a 15.00 hores, de dilluns a dijous, i de 09.00 a 14.30 hores, els divendres.  
  
Expedient número: 46/1507/2011  
Persona interessada: Umar Munir.  
Últim domicili conegut: carrer Sapadors, número 24-24, 46499 València.  
Resolució del director territorial, de data 15 de juliol de 2013, en la qual es prenen decisions en relació amb la menor N.M.B., en matèria de família i adopcions.  
  
Expedient número: 46/2501/2009  
Persona interessada: Ilona Stumpe-Fjodorova  
Últim domicili conegut: carrer Sant Vicent, número 73-1, 46095 Benifaió.  
Resolució del director territorial, de data 24 de juny de 2013, en la qual es prenen decisions en relació amb el menor O.Q.X.Q-K., en matèria de família i adopcions.  
  
Contra esta resolució es pot formular oposició davant dels tribunals civils sense la necessitat d'una reclamació prèvia en la via administrativa en el termini de dos mesos des de la notificació, d'acord amb el que disposa l'article 780.1 de la Llei d'Enjudiciament Civil.   
  
València, 7 d'agost de 2013.- El director territorial: Fernando Pérez Campos.
Diari Oficial de la Generalitat Valenciana


Sumari del DOGV 6958, del 05-02-2013 (2013/893)

RESOLUCIÓ de 25 de gener de 2013, de la Universitat Cardenal Herrera - CEU, per la qual es publica el pla d'estudis de Màster Universitari en Gestió Financera.
---------------------------------------------------------------------------------------------------------------------------------------------------------------

### Dades del document

Número de DOGV
:   6958

Data del DOGV
:   05-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/893


Data del document
:   25-01-2013

Organisme emissor
:   Universitat Ceu Cardenal Herrera

Tipus de document
:   Resolució

Descriptors 

:   * centre d'ensenyament

RESOLUCIÓ de 25 de gener de 2013, de la Universitat Cardenal Herrera - CEU, per la qual es publica el pla d'estudis de Màster Universitari en Gestió Financera. [2013/893]  
  
  
ANNEX  
  
Màster universitari en Gestió Financera  
  
Distribució general del pla d'estudis  
  
  
  
  
Distribució del pla d'estudis per curs i matèries  
  
  
  
  
Especialitat: Fiscalitat  
  
  
  
  
Una vegada obtinguda la verificació del pla d'estudis pel Consell d'Universitats, amb l'informe previ positiu de l'Agència Nacional d'Avaluació de la Qualitat i Acreditació, i acordat el caràcter oficial del títol per l'Acord de Consell de Ministres d'11 d'octubre de 2012 (BOE 29.11.2012, Resolució de la Secretaria General d'Universitats de 09.11.2012), de conformitat amb el que disposa la legislació vigent, este Rectorat resol:  
  
Publicar el pla d'estudis conduent a l'obtenció del títol de Màster Universitari en Gestió Financera.  
  
València, 25 de gener de 2013. La rectora: Rosa Visiedo Claverol.Especialitat: Auditoria  
  
  
  
  
\* \* \* \* \* \* \* \* \*  
  
ANEXO  
  
Máster universitario en Gestión Financiera  
  
Distribución general del plan de estudios  
  
  
  
  
Distribución del plan de estudios por curso y materias  
  
  
  
  
Especialidad: Fiscalidad  
  
  
  
  
Especialidad: Auditoría  
  

Diari Oficial de la Generalitat Valenciana


Sumari del DOGV 7148, del 08-11-2013 (2013/10032)

Informació pública de l'aprovació de la modificació de l'escut municipal.
-------------------------------------------------------------------------

### Dades del document

Número de DOGV
:   7148

Data del DOGV
:   08-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10617


Organisme emissor
:   Ajuntament d'Anna

Tipus de document
:   Anunci

Informació pública de l'aprovació de la modificació de l'escut municipal. [2013/10125]  
El Ple de l'Ajuntament d'Anna, en sessió celebrada el dia 3 d'octubre de 2013, va aprovar per unanimitat la proposta de modificació de la descripció de l'escut municipal d'Anna, en els termes assenyalats en l'informe del Consell Tècnic d'Heràldica i Vexi·lologia, que a continuació es transcriu:   
«Escut quadrilong de punta redona. Tallat. En el primer quarter, en camp d'or, un cervo passant d'atzur. En el segon, en camp de plata, un arbre del seu color sobre terrassa de sinople estenent les seues arrels en un llac d'atzur. Al timbre corona real oberta, tradicional en el regne de Valencia.»   
La qual cosa es fa públic a l'efecte que tots els qui tinguen interés en l'assumpte puguen examinar-lo i al·legar el que estimaren convenient durant el termini d'un mes.   
  
Anna, 14 d'octubre de 2013.- L'alcalde: Miguel Ramírez Roig.
Diari Oficial de la Generalitat Valenciana


Sumari del DOGV 6987, del 20-03-2013 (2013/2591)

Notificació de la sentència dictada en el procediment ordinari número 1215/2011.
--------------------------------------------------------------------------------

### Dades del document

Número de DOGV
:   6987

Data del DOGV
:   20-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2591


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el procediment ordinari número 1215/2011. [2013/2591]  
Juí ordinari 1215/11  
Ricardo Alonso i Gurrea, secretari del Jutjat de Primera Instància número 7 de València, faig saber:  
Que en este Jutjat a càrrec meu se seguix el procediment abans esmentat, a instàncies de Martínez Giménez, Raúl, en nom i representació del Banco Finantia Sofinloc, SA, contra José Antonio Quiles Coy, en el qual, per la resolució de data de hui, he disposat, com ara ho efectue, notificar la sentència dictada en les actuacions indicades al demandat, José Antonio Quiles Coy, en parador ignorat.  
La part dispositiva de la indicada sentència, literalment, és com seguix:  
«Vistos els preceptes esmentats i els altres aplicables de manera general i pertinent.  
Dispositiva  
Estime la demanda interposada pel procurador Raúl Martínez Giménez, en nom i representació del Banco Finantia Sofinloc, SA, i condemne, en rebel·lia, José Antonio Quiles Coy al pagament a l'actora de la quantitat de 8.387,99 euros, i sobre la dita quantitat al pagament dels interessos i pactats sobre la quantitat de 7.866,47 euros comptadors des de la data de la interposició de la demanda, el 20 de juliol de 2011.  
  
Finalment condemne José Antonio Quiles Coy al pagament de les costes causades en esta instància.  
Notifiqueu la present resolució a les parts, així com que és susceptible de recurs d'apel·lació davant de l'Audiència Provincial de València.  
Expediu un certificat d'esta sentència per a unir-lo a les actuacions i incorporeu-ne l'original en el llibre de sentències.  
Esta és la meua sentència, que pronuncie, mane i firme.»  
I perquè servisca de notificació de la sentència s'expedix la present cèdula.  
  
València, 9 de gener de 2013.- El secretari judicial: Ricardo Alonso y Gurrea.
Diari Oficial de la Generalitat Valenciana


Sumari del DOGV 7010, del 24-04-2013 (2013/3814)

Notificació d'inici del procediment de reintegrament d'ajudes a l'estudi. (N. A.C. F.).
---------------------------------------------------------------------------------------

### Dades del document

Número de DOGV
:   7010

Data del DOGV
:   24-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3814


Organisme emissor
:   Conselleria d'Educació, Cultura i Esport

Tipus de document
:   Anunci

Notificació d'inici del procediment de reintegrament d'ajudes a l'estudi. (N. A.C. F.). [2013/3814]  
De conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació de l'inici de l'expedient de reintegrament d'ajudes a l'estudi que s'indica a continuació, ja que s'ha intentat realitzar la notificació en l'últim domicili conegut, però esta no s'ha pogut practicar.  
Persona interessada: Cáceres Fuentes, Nicolás Alejandro.  
Últim domicili conegut: carrer Guàrdia Civil 21, esc. 2, 8u-30, 46842 València.  
Assumpte: acord d'inici del procediment de reintegrament de beques dictat pel cap de la Secció de Centres el 7 de setembre de 2012.  
  
En un termini de 10 dies, comptadors des de l'endemà de la publicació del present edicte en el Diari Oficial de la Comunitat Valenciana, la persona interessada tindrà a la seua disposició l'expedient en la Unitat de Beques de la Direcció Territorial de València, c/ Gregorio Gea, núm. 14, per tal que, d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú, al·legue i presente els documents i justificants que estime pertinents davant l'esmentada direcció territorial, telèfon 541 800 382.  
  
  
València, 6 de març de 2013.- El director territorial: Ismael Martínez Ruiz.